**APSTIPRINU**

Rēzeknes novada Sociālā dienesta vadītāja

\_\_\_\_\_\_\_\_\_\_\_\_\_\_\_\_\_\_ I.Greivule-Loca

Rēzeknē, 2024.gada 3.septembrī

**Rēzeknes novada Sociālā dienesta** **struktūrvienības “Sociālā atbalsta centra “Cerība”” psihologa**

**amata konkursa nolikums**

1. Šis nolikums nosaka Sociālā dienesta struktūrvienības “Sociālā atbalsta centra “Cerība”” psihologa amata konkursa (turpmāk – konkurss) izsludināšanas un norises kārtību.
2. Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv) un NVA vakanču portālā publicē sludinājumu par to, ka Rēzeknes novada Sociālais dienests izsludina konkursu uz **psihologa amatu (nenoteiktu laiku)**, kā arī norāda papildu informācijas iegūšanas veidu.
3. Pretendentu pieteikšanās un nepieciešamo dokumentu iesniegšanas termiņš – **līdz 2024.gada 13.decembra plkst.16.00** (pieteikums saņemts Rēzeknes novada Sociālajā dienestā neatkarīgi no iesniegšanas veida).
4. Ar konkursa nolikumu var iepazīties Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv).
5. Psihologa pienākumi:
	1. Veikt Dienesta klientu konsultēšanu, pielietojot dažādas metodes;
	2. Veikt Dienesta klientu/ģimeņu psiholoģisko izpēti vai izvērtēšanu;
	3. Veikt krīzes intervenci;
	4. Ievērot sociālā taisnīguma principu, atbalstīt klienta pašnoteikšanās spējas, spējas pielāgoties sociālajai un fiziskajai videi, kā arī neveikt klienta diskrimināciju;
	5. Nodrošināt informācijas konfidencialitāti, kā arī nodrošināt dokumentācijas uzglabāšanu, lai tā nebūtu pieejama nepiederošām personām;
	6. Būt lojālam Latvijas Republikai un tās Satversmei.
6. Prasības pretendentam:
	1. Maģistra grāds psiholoģijā ar specializāciju klīniskajā vai izglītības psiholoģijā;
	2. Atbilstība Bērnu tiesību aizsardzības likuma 72.panta prasībām;
	3. Teicamas latviešu un krievu valodas zināšanas.
	4. Labas iemaņas darbā ar datoru vairākās programmās.
	5. Komunikabilitāte, prasme strādāt stresa situācijā, atbilstības novērtēšanas prasme, efektīvas plānošanas prasme, profesionālo dokumentu sagatavošanas iemaņas, spēja analizēt kritiskas situācijas, grupu darba prasme.
	6. Nepieciešamas prasmes strādāt komandā, prasmes darba plānošanā un organizācijā;

7. Pretendentiem noteiktajā termiņā iesniegt dokumentus Rēzeknes novada Sociālajā dienestā, Atbrīvošanas aleja 95A, Rēzekne, vai sūtīt uz e-pastu: socialais.dienests@rezeknesnovads.lv, (ar norādi „Konkursam uz psihologa amatu””) pieteikumu (motivācijas vēstuli) un šādus dokumentus:

7.1. amatam motivētu pieteikumu;

7.2. profesionālās darbības aprakstu (CV);

7.3. izglītību apliecinošu dokumentu kopijas;

7.4. pieteikuma anketa.

8. Ja Nolikuma 7. punktā noradītie dokumenti tiek iesniegti papīra formātā, tad tie jāievieto slēgtā aploksnē ar norādi ,,Konkursam uz psihologa amatu ".

9. Pa pastu un uz e-pastu nosūtītie dokumenti tiks izskatīti, ja tie tiks saņemti pašvaldībā līdz Nolikuma 3. punkta noteiktajam termiņam.

10. Ja līdz dokumentu iesniegšanas termiņa beigām pieteicies viens kandidāts, tad Konkursa komisijai ir tiesības lemt par pieteikšanās termiņa pagarinājumu līdz 5 (piecām) darba dienām. Ja termiņa pagarinājuma laikā netiek saņemti papildus amata pieteikumi, tad tiek vērtēts vienīgais amata kandidāts.

11. Konkurss tiek organizēts divās kārtās:

11.1. Konkursa pirmajā kārtā Konkursa komisija izvērtē amata kandidātu iesniegtos

dokumentus un to atbilstību Nolikuma 6. punktam. Uz Konkursa otro kārtu uzaicina

amata kandidātus, kas ir iesnieguši visus Nolikuma 7. punktā norādītos attiecināmos

dokumentus un atbilst Nolikuma 6. punktā izvirzītajām prasībām;

11.2. Konkursa otrā kārta sastāv no darba intervijas ar pirmajā kārtā atlasītajiem amata

 kandidātiem.

12. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, ka arī vada konkursa komisijas sēdes.

13. Komisijas sēdes tiek protokolētas. Protokolu paraksta visi klātesošie konkursa komisijas locekļi.

14. Komisija, atklāti balsojot, ar vienkāršu balsu vairākumu izvēlas vienu pretendentu, kas visvairāk atbilst konkursa nolikumā izvirzītajām prasībām.

15. Par komisijas lēmumiem amata kandidāti tiek informēti ar e-pasta starpniecību 2 (divu) darba dienu laika pēc amata kandidātu izvērtēšanas procedūras beigām.

16. Ziņas par amata kandidātiem, kas iegūtas konkursa gaitā, ir konfidenciālas, un komisijas locekļiem, ka ari konkursa norise iesaistītajiem darbiniekiem nav tiesību tās izpaust. Amata kandidātu pieteikuma dokumentos norādītie personas dati tiks apstrādāti, lai nodrošinātu šīs atlases konkursa norisi atbilstoši normatīvajiem aktiem nodarbinātības joma. Personas datu apstrādes pārzinis ir Rēzeknes novada pašvaldība.

Sociālā dienesta vadītāja I.Greivule-Loca